A NETFLIX DOKUMENTUMFILM-SOROZATA
DÁTUM: 2002. NOVEMBER
SARAH SMITH ELTŰNTKÉNT KILENC ÉVIG ÁLLT
ROBERT FREEGARD BEFOLYÁSA ALATT.
Mintha tűt keresnél a szénakazalban.
Reméled, hogy újra látod Sarah-t, de nem tudhatod.
Bújkál valahol.
ANGLIA
Az egész világon egyedül Rob tudott a hollétemről.
Nem voltak barátaim, sem családom, pénzem, irataim.
Egyszerűen követed az utasításokat.
Nincs szabad akaratod.
Rob azt mondta, még fennáll a veszély.
ezért az MI5 menedékházába visz,
de nem láthattam, hol van.
Rám parancsolt, hogy maradjak a fürdőszobában…
és hogy egyetlen hangot sem adhatok ki, be fog zárni oda.
Néhány kis ablak volt fent, magasan.
Épp csak annyi hely volt a padlón, hogy lefeküdjek a kád mellé.
Börtön volt.
Apránként mindenemtől megfosztott.
Minden hidat felégettem, ami a szeretteimhez vezetett.
Ha módom nyílt volna rá, ezen a ponton valószínűleg megöltem volna magam.
Szorozd meg a pillanatot, amikor a legéhesebb voltál életedben.
Egy nap Rob bejött a fürdőszobába.
Megkérdezte, hogy leszek-e a barátnője.
Lényegében szexet akart.
Ha megfosztanak minden élelemtől
a szabadságtól,
a szabad akarattól,
és csak halvány reménysugár mutatkozik arra, hogy jobban bánnak veled,
már megér egy próbát.
Nem volt vesztenivalóm.
Az átlagember nyomot hagy maga után.
Orvoshoz, fogorvoshoz megy.
Állása van, bevétele, bankszámlái,
Sarah-nak semmije nem volt, egyetlen nyom sem vezetett hozzá.
Semmi nem maradt utána.
Ugyanebben az időben Kim Adams, egy amerikai állampolgár
feleségül készült menni Robert Freegardhoz.
Hirtelen megszakította a kapcsolatot a barátaival,
senki sem tudta, hol van Kim.
Az volt a tervem, hogy rögzítem Freegard, Kim és a szülei
telefonbeszélgetéseit.
Freegard eleinte nem fogadta a hívásaikat,
de végül felvette.
ROBERT: Halló!
JOHN: Szia, Robert!
- ROBERT: Szia, John! Hogy vagy? - JOHN: Megvagyok. És te?
ROBERT: Ó!
Most értem vissza, John, Londonból.
Londonban jártam, hogy elintézzek néhány dolgot.
JOHN: A brit kormányzati típusú ügy része?
ROBERT: Igen.
Robert Freegard azt állította, hogy az MI5 titkosügynöke,
és a szárnyai alá venné Kimet,
hogy őt is kiképezze kémnek.
Kim beiratkozott egy kémiskolába.
JOHN: Nagyon nehéz a vizsga?
ROBERT: Igen, az.
ISO 9002-es,
ami olyan, mint egy…
Ööö…
Nehéz elmagyaráznom, de amolyan minőség-ellenőrzés
brit szabvány szerint, és minden azon múlik,
hogy átmegy-e a vizsgákon.
Ööö…
Sajnos Kim nem ment át.
Kim nem is egyszer bukott meg a vizsgán, hanem kétszer.
ROBERT: Azt hiszem,
talán túlságosan sokat vártam Kimtől.
Ha már kétszer megbukott, mi garantálja, hogy harmadjára sikerül neki?
Freegard ezen a ponton vetette ki a hálóját.
Mindvégig erre készült.
ROBERT: A vizsgának az a rákfenéje,
hogy fizetni kell a pótvizsgáért.
És őszintén szólva ezen a téren…
bocsánat a szóhasználatért, de baszhatjuk.
JOHN: Értem. Azért áruld el, mennyibe kerül a vizsga!
Nagyjából 2200 fontba.
Ez kész őrület!
Freegard hazugságai annyira…
nevetségesek,
hogy már-már hihetőek.
ROBERT: Azért mentem, hogy megtudjam, időt nyerhetünk-e,
mert John, most egy vasat sem tudok szerezni.
Freegard azt állította, hogy ő fizeti Kim kémiskolájának oroszlánrészét.
ROBERT: Szereztem 61 000 fontot. Jelenleg ez minden.
JOHN: Szereztél 61 000 fontot?
ROBERT: Sterlinget. JOHN: Font sterlinget.
ROBERT: Nincs több pénzem. Jól megkopasztottak.
Ezt nyomásgyakorlásként használta arra, hogy pénzt szerezzen Kim szüleitől.
Ezen a ponton azt tanácsoltam Kim szüleinek,
hogy ne adjanak pénzt.
JOHN: Rendben, értettem. Próbálok pénzt szerezni.
Szóval… De én…
ROBERT: John, nem hiszem, lesz rá időnk.
Ha nem jelentkezünk a pótvizsgára
legkésőbb keddig,
akkor nem…
Nem próbálhatjuk meg újra.
Értsd meg! Nem kérem,
hogy fizesd ki vagy segíts.
Csak azt mondom, becsületszavamra,
hogy telefonáltam a bankba,
szó szerint lesöpörték a bankszámlámat.
Tudod, az a 61 000 font teljesen eltűnt…
JOHN: Értem. ROBERT: …Volt.
ROBERT: Egy valamit tudj!
Ha segíteni akarsz, ami nagyon becsülendő,
akkor ne feledd, hogy kedd a határidő
a vizsga kifizetésére.
JOHN: Rendben.
ROBERT: És tudod, ez…
JOHN: Hát ez… szűkös határidő.
ROBERT: Nem… Nem tudunk…
ROBERT: Ööö… JOHN: Aha.
ROBERT: Nem lehet vizsgázni, ha nincs kifizetve.
Freegard egyre elszántabbá vált,
és ennek az elszántságnak Kimen keresztül adott hangot.
KIM: Boldog anyák napját! ANN: Köszönöm!
KIM: Hogy vagy? ANN: Jól. És te?
KIM: Pocsék hetem volt.
ANN: Miért?
KIM: Megint megbuktam a vizsgán.
ANN: Ugye, csak viccelsz?
Kicsit még aggasztóbbá vált a helyzet.
Kim el volt keseredve.
KIM: Robert nagyon dühös rám a vizsga miatt.
Kevés hibát ejtett a beszédében.
Néhány megjegyzése…
előre kitaláltnak tűnt.
KIM: Ha megint megbukok, a tandíj egy részét is ki kell fizetnem.
Több ezer font.
Ezután változott a történet.
Egyszer autójavításra kellett a pénz,
majd azt mondta az anyjának,
hogy a szerelő elvette az útlevelét.
ANN: Ezt nem teheti!
Miért nem hívtál rendőrt?
KIM: Mert Franciaországban ilyen hülye törvényeket hoznak.
Szóval valahogyan
össze kell szednem 1700 dollárt,
hogy visszaszerezzem az útlevelem.
ANN: Hívd az amerikai nagykövetséget!
KIM: Nem tennének semmit.
ANN: Dehogynem! Ez a dolguk.
Bajba került amerikaiakon segítenek, és te bajban vagy!
Egyre bizonytalanabbá, veszélyesebbé vált a helyzete.
A lehallgatásokból kiderült, hogy Freegard és Kim valahol Európában él,
Sarah pedig továbbra is eltűnt személy.
Meg kellett találnunk.
Freegardot köröztettük.
AUTÓKERESKEDŐ – KÖRÖZÉS ALATT.
Mégis észrevétlenül utazott országról országra.
Talán hamisított iratokat mutatott be.
Nem tudhattuk.
Figyeltük a bankszámlákat,
láttuk, hol költötték el a pénzt.
Németországban, Franciaországban, Ausztriában és az Egyesült Királyságban.
Freegard és Kim városról városra, országról országra járt.
Mindenhol csak egy-két éjszakára szálltak meg.
Freegard nyilvánvalóan mozgásban akarta tartani Kimet,
hogy a hatóságok ne foghassák el őket.
Ha egy városba ért,
nem ott vett fel pénzt a számlájáról,
hanem másik városban.
Álnevet használtak.
Nem az igazi nevükön szerepeltek a nyilvántartásokban.
Nem találtuk Freegardékat, ideje volt magunkhoz csalogatni őket.
Megszerveztünk egy személyes találkozást
egy adott helyszínen, hogy átadjunk 10 000 fontot,
de ez csapda volt.
Kim anyja, Ann Londonba utazott volna, hogy a reptéren találkozzon velük.
Úgy terveztük, hogy letartóztatjuk Freegardot és kiszabadítjuk Kimet.
Ha elkapjuk Freegardot, Sarah-t is megtalálhatjuk.
Ki tudja, még hány áldozattal együtt.
A hal bekapta a csalit, beleegyeztek, hogy visszatérnek Londonba.
ROBERT: Rendben. Ez igazán…
Ööö…
…jó, mert nevetni fogsz, de…
Mindent a maga idejében.
Először is: megölelhetlek majd?
Minden olyan nyomasztó az utolsó találkozásunk óta, és hát…
Meg szeretnélek ölelni.
ANN: Nem probléma.
„Megölelhetlek?”
Borsódzik tőle a hátam.
Freegard abban a pillanatban feldobta a labdát.
ANN: Még nem voltam Heathrowban…
ROBERT: Aha. ANN: Ki…
Kivel találkozom majd és hol?
ROBERT: Nem tudom, hogy Kim megy-e ki eléd,
esetleg én vagy…
egy közös barátunk, de…
ANN: Közös barátunk?
ROBERT: Tudod, valakit, akiben…
Ha mondjuk Kim nem tud ott lenni
vagy én nem mehetek,
de…
A Heathrow hármas vagy a négyes termináljában leszel?
ANN: Miért?
Ez riasztó volt.
Ha egy közös barátjuk megy el, akkor hol van Kim?
Biztonságban van?
De ekkor már megvolt a terv,
ki kellett tartanunk mellette.
DÁTUM: 2003. MÁJUS 23.
Kim anyja Londonba repült.
Érthetően ideges volt,
de minden önbizalmára szüksége volt ahhoz, hogy sikerrel járjon.
A művelet napján lényegében két egységet küldtünk ki.
Egy járőrkocsiban ültem a megfigyelő csapat vezetőjével.
Autóban ültem. Csak a rádión keresztül hallhattam őket.
A Fővárosi Rendőrség úgy tucatnyi rendőrt küldött ki,
követték Kim édesanyját a terminálon át.
A rendőrök másik csoportja autóban ült.
Újabb tucat civil ruhás rendőr
tartotta szemmel a Starbucks kávézót,
ahol a terv szerint Freegard Kim anyjával találkozott volna.
Az volt a terv, hogy Kim anyja bemegy az érkezési váróterembe,
Kim és Freegard pedig ott fogadja őt.
Ekkor indult volna a letartóztató csapat,
hogy letartóztassa Freegardot és kiszabadítsa Kimet.
Ám a terv kissé…
félrecsúszott.
Kim anyja a poggyászkiadónál várakozott,
A rádión keresztül értesültem róla, hogy Ann áthalad a terminálon
a Phoenixből érkező többi utassal együtt.
A rendőrök a Starbucksnál igyekezték kiszúrni Freegardot.
Akár el is rejtőzhetett,
hogy onnan figyelje, nincsenek-e hatósági személyek Ann környezetében.
Az ugyanazzal a járattal érkező utasok az érkezési várótermen haladtak át.
Freegardnak nyoma sem volt,
és el kellett döntenem, hogy átküldöm-e.
Erre igennel feleltem.
Mindenki a helyén volt, készenlétben.
Folytatni kellett.
Ann közeledett a Starbuckshoz,
Freegard sehol.
Nagyon aggódtunk, hogy nem fog eljönni.
Az egyik megfigyelő csapatunk jelentette,
hogy egy fickó nagyon furcsán, sőt, gyanúsan viselkedik
az érkezési váróteremben.
A tükröződő kirakatokban figyelte a helyiséget.
Egyértelműen fenyegetve érezte magát.
Ezt a fickót Freegardként azonosították.
Láttuk Freegardot, de Kim nem volt vele.
Hol van Kim?
Ezután találkozott Kim anyja Freegarddal.
Ekkor váratlanul
Kim anyja úgy döntött, hogy különválik Freegardtól.
Teljesen eltért a forgatókönyvtől.
A mosdó felé tartott.
Nem bírta idegekkel?
Ezt nem tudhattuk.
Ann a mosdóból telefonált.
Nagyon zaklatott volt.
Nem azt tette, amivel megbízták.
Egyszerűen túl sok volt neki a helyzet.
Freegard azt mondta neki, hogy Kim a parkolóban van
a felső szinten, és a kocsiban vár.
Nem tudtam, hogy ez igaz-e, vagy sem,
de hónapokig terveztük ezt,
erre Kim anyja eltért a forgatókönyvtől.
Kim anyja minél tovább marad a látóterén kívül,
Freegard annál inkább gyanút foghat.
Elmenekülhetett volna.
Azzal nyugtattam, hogy maradjunk Freegardnál.
Ezután Kim anyja visszament a mosdóból Freegardhoz.
Elhagyták a terminált,
és egyenesen a parkoló felé vették az irányt,
ám továbbra sem lehettünk biztosak abban, hogy Kim tényleg ott van.
Átküldtem a letartóztató egységet a parkolóba.
Maradjanak a helyükön!
A megfigyelő egység szerint egy nő tényleg az autóban várakozott.
Hallottam Bobot, amint az adó-vevőbe kiált…
Indulás!
Freegardot bilincsbe verték,
Kimet pedig kisegítette az autóból egy másik rendőr.
Annyi hét alatt most először láttam Kim Adamst,
és idegesnek tűnt.
Zavarodottnak.
Talán azt sem tudta, kik vagyunk, de látta az anyját.
Miközben Freegardot elvezették,
Freegard Kim felé fordult, és azt mondta neki, hogy szereti.
Több hónapnyi vizsgálat és tervezés után végre elkaptuk.
FŐVÁROSI RENDŐSÉG
CHARING CROSS RENDŐRSÉG.
Napokig készültem a kihallgatásra.
EMBERRABLÁS / TÖRVÉNYTELEN BEBÖRTÖNZÉS / CSALÁS
Minden bizonyítékunk megvolt ellene.
Szóval melyik kormányhivatalnak dolgozik?
Nem nyilatkozom.
Kimberly Adams azt mondta a szüleinek,
hogy kémiskolára jár.
Milyen kémiskolára?
Nem nyilatkozom.
Miért bukott meg a kémvizsgáin?
Nem nyilatkozom.
Nem ezért kért Mr. Adamstől 60 000… dollárt vagy fontot?
Nem nyilatkozom.
Freegard azt hitte, ha nem válaszol, óvadék ellenében elengedjük.
EMBERRABLÁS / TÖRVÉNYTELEN BEBÖRTÖNZÉS
Amiről ma kérdeztek, az kész bohózat!
Nagy marhaság, egy rakás hülyeség!
Tényleg azt hiszik
hogy egy 21 és fél éves nővel
megtehettem volna mindazt, amivel vádolnak?
A rendőrség megkérdezte, mi történt Sarah Smith-szel,
aki tíz éve tűnt el.
Nem volt hajlandó elárulni, hol van Sarah.
A reptéri átkutatáson
találtak nála egy papírcetlit
egy Ronnie nevű hölgy számával,
illetve egy kulcscsomót is a francia Alpok egyik szállodájából.
Ez már mondott valamit,
mert tudtam, hogy telefonáltak
abból a hotelből, és az FBI lekövette.
A francia Alpokba tartottunk.
A szobát telepakolták.
Divatos férfi cipők, drága órák.
Egy lezárt bőröndöt is találtak,
abban a bőröndben pedig
a Scotland Yard útleveleket, leveleket,
bankkártyákat, és jogosítványokat talált újabb nők holmijai mellett.
SOLANGE – BRAZIL?
Kifogyhatatlan mennyiségű bizonyítékot találtunk.
Mindez arra utalt, hogy más nők is lehetnek,
akiket meg kell menteni, ki kell szabadítani.
Az iratok között találtuk Renata Kister dokumentumait is.
Kiderítettük, hogy Renata valószínűleg Ronnie…
akinek egy cetlire jegyezte a telefonszámát.
Egy nap hívás érkezett a Scotland Yardtól.
Bob megkérdezte, ismerek-e egy Rob Freegard nevű férfit.
MI5-SZTORI
Majd kiugrott a szívem.
Roberttől azt az utasítást kaptam,
hogy ha valaki keres, és megemlíti a nevét,
azzal semmiképp ne beszéljek.
Kértük, hogy beszéljen velünk a rendőrségen,
de erősen vonakodott ettől.
Megkérdezte, mi a magyarázatom arra, hogy megtalálták az irataim,
az útlevelem, a személyim.
Végül beleegyezett.
NEW SCOTLAND YARD
A rendőrségen elmondtam, hogy Robert Freegarddal
egy autószalonban ismerkedtem meg 2000-ben.
Rábeszélt egy vadonatúj autó vásárlására.
Robert azt mondta, hogy valójában kémként dolgozik.
ÚJ CODA BANKKÁRTYÁJA
Az évek alatt 20 000 fontot szedett ki belőlem,
azt ígérte, hogy visszafizeti, majd eltűnt.
Egy nap csörgött a telefon, Rob volt az.
Azt mondta, van egy barátja,
akit biztonságos helyre kell vinnie.
Meggyőzött arról, hogy a nő a segítségemre lesz,
ezért megengedtem, hogy nálam lakjon.
Renata szerint Freegard egy nőt vitt a házába,
aki azóta takarítónőként dolgozott nála.
Azt mondta, Carrie-nek hívják.
Amikor megjelent Carrie, semmit sem tudtam róla.
Nem voltak iratai.
Ha fényképezőgépet látott a kezemben, vigyázott, hogy egy képen se szerepeljen.
Nagyon furcsa volt.
Egyszer mégis sikerült lefényképeznem.
Renata megmutatta a Carrie-ről készült képet.
Az arc kivehető volt, de nem egészen felismerhető.
A hajszín, a magasság és az életkor alapján viszont
a lány akár Sarah is lehetett.
Nem voltunk benne 100%-ig biztosak.
SARAH SMITH TÍZ ÉVE TŰNT EL.
Soha nem adod fel.
Csak vársz, reméled, hogy nyomra akadsz,
de soha nem adod fel.
Beszélnünk kellett Carrie-vel.
Gyanítottuk, hogy nem nyitna ajtót, Renata hívta oda telefonon keresztül.
Azt mondtam: „Szia, Carrie! Kizártam magam.”
„Kinyitnád az ajtót vagy kiadnád a kulcsot?”
Hevesen vert a szívem.
Nagyon feszült helyzet volt hazudni valakinek.
Óriási nyomás helyeződött rám.
Bármi is történik, fel kell készülnünk rá!
Nem tudtam, hogy ezzel börtönbe juttatom vagy megmentem az életét.
Fogalmam sem volt, mi fog történni a következő percekben.
Úgy döntöttem, két szót mondok: „Helló, Sarah!”
Akkor már nagyon sok éve nem voltam Sarah.
Mindenféle nevet használtam, a Sarah-t nem.
Belém programozták, hogy kifogásokat keressek, és lelépjek.
Csak azért bírtam ott maradni, mert Renata a támaszom volt.
Elárasztottam információkkal arról, hogy hazugság volt az egész,
Robert soha nem volt kém,
egyetlen részlet sem volt igaz a kezdetektől fogva,
és hogy velem kell jönnie.
Túl sok volt egyszerre.
Fenekestül felfordult az egész világom, nem voltak többé szilárd alapok.
Mindent feladtam a nagy semmiért.
Bebizonyítod, hogy az MI5-nek dolgozol?
Követnünk kellett az utasításokat.
Igen, azt hiszem,
fel sem fogtam az egészet, amíg el nem vittek a rendőrségre,
és el nem mondták, hogy mit tett Rob
és mennyi ember akadt a hálójába.
Csak akkor fogtam fel, hogy igazat mondanak,
és megértettem, hogy ok nélkül dobtam el magamtól
a karrierem, a családom és a barátaim.
Nincsenek rá szavak,
hogy ez milyen megsemmisítő erejű érzés.
Ezután telefonáltam a családomnak.
Féltem, hogy majd nem akarnak látni és nem bocsátanak meg nekem.
Az, amin miattam mentek át…
elfogadhatatlan, megbocsáthatatlan.
De örültek nekem.
A bátyám értem ment a rendőrségre.
El sem hittem, hogy ott van velem, és így is látni akarnak.
Amikor megérkezett,
szörnyen nézett ki.
Minden önbizalma… elpárolgott.
Az egyetlen ruháját viselte,
és a táskájában
alig volt valami
egy penészes kenyérdarabon kívül.
Visszavártak mindazok ellenére, amin keresztülmentek miattam.
Nem haragudhatsz rá. Ő is része a családnak.
A saját véred.
És hát…
megkönnyebbülés volt, hogy tíz év után
végre eljutottunk idáig.
HALÁLOS BETEGSÉG
A későbbi nyomozások Robert Freegard sok más áldozatára fényt derítettek.
Elizabeth Richardsont éheztette, a nőnek az utcán kellett élnie.
Leslie Gardener hat évet töltött azzal, hogy Rob időnként
megjelent nála, és pénzt kért.
Egy brazil nő holmiját is megtalálták a Buffalo Szállóban,
de a nőt nem találtuk.
Maria Hendyvel kilenc évig volt együtt.
Két gyereke született tőle.
Vele szemben bántalmazó, erőszakos volt.
Rob megütötte. Olyan erősen, hogy kiverte a fogát.
Elképzelhető, hogy ennél is több nőről lehet szó,
de hozzájuk egyetlen nyom sem vezet.
ROBERT FREEGARD 2005 JÚNIUSÁBAN BÍRÓSÁG ELÉ ÁLLT
EMBERRABLÁSÉRT, LOPÁSÉRT ÉS MEGTÉVESZTÉSÉRT.
Freegard tagadja az emberrablás, a tettlegesség és a lopás vádját.
Állítólagos áldozatai a következő hetekben szolgáltatnak bizonyítékot.
Féltem tanúvallomást tenni,
de ha rajtam múlott, nem hagyhattam, hogy mással is megtegye.
KIRÁLYI ÍTÉLŐTÁBLA
A védelme által feltett kérdésekből…
…egyértelműen rám akarta kenni a vádakat.
Mindig elferdítette az igazságot.
Fogtuk egymás kezét az ítélethirdetés közben.
Egy csaló, aki MI5-ös kémnek adta ki magát,
hogy közel egy millió fontot csaljon ki az áldozataiból,
életfogytiglant kapott.
A bíró szerint a 34 éves Robert Hendy-Freegard
csábítással és mesterkedéssel kergette a kétségbeesésbe az áldozatait.
VÉGÜL 2005. SZEPTEMBER 6-ÁN
ÉLETFOGYTIGLANI SZABADSÁGVESZTÉSRE ÍTÉLTÉK ROBERT FREEGARDOT.
Mindannyian úgy éreztük, hogy mégiscsak működik a jogrendszer.
Elmentünk együtt iszogatni,
megünnepeltük, hogy Robert börtönbe került.
Tönkretette az életem és sok más emberét is,
végre azt kapja, amit érdemel.
KIRÁLYI ÍTÉLŐTÁBLA
Úgy éreztem, nem kellene, hogy ez határozza meg, ki vagyok én
vagy ki leszek a hátralévő életemben,
a családom pedig nem azért fizetett közel fél millió fontot,
hogy nyomorult életet éljek.
Kémnek adta ki magát, így gyakorolt hatalmat és irányítást mások felett.
Nem kém volt, csak egy szánalmas, kegyetlen ember.
Ám a fellebbviteli bírósághoz került az ügy.
FREEGARD 2007 ÁPRILISÁBAN FELLEBBEZETT AZ ÍTÉLET ELLEN.
Ügyvédei azt állították a legfőbb bírának,
hogy az áldozatokat senki sem rabolta el.
Bármikor szabadon elmehettek volna.
A fellebbviteli bíróság szerint a csalással elkövetett emberrablás
törvénytelen bebörtönzéssel jár.
Megdöntötték a Robert Hendy-Freegardot érő emberrablási vádakat.
Életfogytiglani büntetését hatályon kívül helyezték.
Freegard pszichológiailag, nem pedig fizikailag börtönözte be őket,
így az ítélet szerint nem követett el bűncselekményt.
FREEGARD 2009 MÁJUSÁBAN SZABADULT A BÖRTÖNBŐL.
Egy formaiság miatt szabadon engedték,
az igazságszolgáltatás megcsúfolása volt.
Teljesen abszurd, hogy valakit, aki ennyire bűnös,
visszaengedjenek a társadalomba.
Megtanulta a leckét?
Freegard nem pusztán értelmi szerző volt.
Nyomást gyakorolt az áldozataira.
Pszichopata.
Csak egyféleképpen képes élni az életét,
ha hazudik és megtéveszt másokat,
bántalmazza a körülötte élőket és elszedi a pénzüket.
Attól féltem, hogy újra megteszi.
Anya még mindig Roberttel van.
A rendőrség kihallgatta anyát. Azt mondta, pontosan tudja, kicsoda Robert.
Lehet, hogy boldog, de írtak nekem anya barátai,
hogy megkérdezzék, jól van-e.
Az egyik barátja különösen aggódott érte.
Azt mondta, kapcsolatba léptek egymással, és anya pénzt kért tőle.
Szinte kétségbeesetten.
A barátja azt felelte, hogy nem ad pénzt neki,
de ha bajban van, akkor érte megy,
segít neki, és kimenti őt bármilyen helyzetből.
Anya megszakította vele a kapcsolatot.
Nem tudom, mit tehetek.
Csak annyit akartam, hogy anya biztonságban legyen és boldog legyen.
DÁTUM: 2020. SZEPTEMBER.
Igaz, hogy csak a volt férje vagyok, de attól a gyerekei apja maradok.
Anya hiányában én gondoskodom a gyermekeimről,
ha pedig én nem harcolok Sandráért, akkor ki fog?
Nincsenek testvérei, a szülei sajnos mindketten elhunytak.
Így az én felelősségem, hogy megtegyem.
Halló! Kérhetném a segítségét? Mark Clifton vagyok.
A volt feleségem néhány éve eltűnt,
egy olyan férfivel van, akiről kiderült, hogy csaló.
Aggódom a biztonsága miatt,
most, hogy tudom, ki ez a férfi és mire képes.
Talán Észak-Angliában vannak, de ennél többet nem tudok.
Beszéltem egy nyomozó irodával.
Lenyomozták a mobiltelefont,
amelyről a gyerekek nagyjából évente egyszer furcsa hívást kaptak.
A nyomok kétszer is egy francia telefontársasághoz vezettek.
Határozottan úgy gondolom, hogy Sandra és Freegard Franciaországban járhatott.
de fogalmam sincs, melyik részén.
Egy kicsit magam is utána nyomoztam.
Ezeken a képeken Freegard beagle fajtájú kutyákkal látható.
Azt hiszem, Freegard
törzskönyvezett kutyák vásárlásával és eladásával foglalkozik.
Az egy szűk közösség, amelyben mindenki ismeri egymást.
Nemrég kapcsolatba léptem valakivel, aki őszintén aggódik Sandráért,
és hírei vannak róla.
Ez az ember nem vállalja az arcát…
de hajlandó személyesen találkozni velem, ami szerintem nagyon bátor lépés.
Szia! Mark vagyok.
Szia! Gyere be!
Köszönöm!
Ülj le!
Köszi.
BEAGLE KUTYÁK
Hogyan kezdődött, hol ismerted meg?
Hirdetést adtam fel az interneten egy alom kiskutyáról,
és üzenetet kaptam tőle.
David Cliftonként mutatkozott be.
Azt írta, hogy a beagle kölykök nem teljesen fajtatiszták,
és hogy ő segíthetne ezen.
Sértő, hogy az én vezetéknevem használta.
Szerintem sokféle nevet használ.
Igen.
Üzletelni kezdtem vele,
Sosem vehettem fel a kapcsolatot azokkal, akiktől a kutyákat vettem.
Franciaországból hozza-viszi a kutyákat.
Bocsi! Franciaországból?
Igen, ebben biztos vagyok…
Bocs. Szöget ütött a fejemben, amit Franciaországról mondtál.
Ezen a listán látható
az összes tranzakciónk.
Banki átutalással
küldtem neki a pénzt
Sandra Clifton számlájára.
Állatorvosi számla: 237 font.
Állatorvosi számla: 323 font.
Egy kutya, amit megvettem tőle: 478 font.
Sandra Clifton, 1000 font.
Sandra, 750 font.
Sandra, 800 font egy beagle-ért.
Sandra Clifton, 2345 font.
Sandrával kizárólag sms-ben és e-mailen keresztül
tartottam a kapcsolatot.
Szemtől-szembe nem beszéltem vele.
Kicsit tényleg gyanúsnak tűnik.
És ezekről az állatorvosi ellátásokról
ténylegesen is kaptál számlát?
Nem. Elkértem, de a legtöbbet sosem kaptam meg.
A vége felé állandóan pénzt kér,.
de azután már egyáltalán nem adhattam neki pénz
anélkül, hogy bizonyítaná, mire ment el.
Felhívtam egy barátomat.
Azt tanácsolta, hogy keressek rá.
Beírtam a nevét a keresőbe, és kiderült, hogy ő Robert Hendy-Freegard.
Elképesztő volt.
A rendőrséghez fordultam.
Komolyan vették?
Nem annyira, mint szerettem volna.
Amikor legközelebb beszéltem Robert Freegarddal,
azt mondta, hogy Sandra nagykutya a rendőrségnél,
ezért pontosan tudja, hogy mit mondtam nekik.
Sandra az iskola után takarítóként dolgozott egy szállodában,
amíg Robert miatt fel nem mondott.
Nem dolgozott a rendőrségen.
Hazugság az egész.
Rögzítettem a beszélgetéseinket.
Azt mondtad, nem mentél a rendőrségre, de megtetted.
Nem mentem a rendőrségre.
Akkor nem tudom.
A nyilvántartásban a te neved szerepel… Múlt héten beszéltél velük.
Tehát azt állítod,
hogy nem tettél panaszt ellenünk?
Nem tettem.
Ki kell mennem!
A kurva életbe!
Hat-hét éve nem hallottam a hangját.
Kellemetlen emlékeket idéz fel bennem.
Fájdalmas.
Csak annyit tudok Sandráról, amennyit elmondtak nekem.
Azt, hogy eltűnt
és a családja már hat éve nem látta.
El sem tudom képzelni, hogy nem kíváncsi a gyerekeire.
Szörnyűségnek kell történnie ahhoz…
hogy ne menjen haza.
Anya még mindig Roberttel van.
Találkoznom kell olyanokkal, akikkel Robert ugyanazt tette.
Ez segít eldöntenünk azt, hogy mit tegyünk most.
Talán tudnak valamit, ami segíthet nekünk vagy anyának.
Mennyi időbe telt megbékélnie a történtekkel?
Őszintén szólva…
Rengeteg időbe telt.
Néha még most is kísért.
- Robert nagyon meggyőző. - Igen.
Nem számít, ki vagy. Bárkivel megteheti.
Nekünk épp ez benne a legnehezebb,
mert bármennyire is tudjuk, hogy ez a helyzet…
- Meg kell értenünk. - Pontosan.
Tudjuk, mi történt akkoriban,
és csak arra tudunk gondolni, hogy ezt ők tették velünk.
- De csak Robert volt. - Igen.
Arra kell törekednetek, hogy na ez anyukátokat hibáztassátok.
Igen.
Elmehettem volna, de nem tudtam.
Szerintem ő is elmehetne, de nem tud.
Hát igen.
Fogadni mernék, hogy nem szabad.
Nem volt útlevelem, sem jogosítványom.
A mindenit!
Nem tudtam bankszámlát nyitni.
A mindenit!
- Ha anyukátok külföldön van… - Biztos Robertnél van az útlevele.
…talán nincs is saját útlevele.
Amikor rájön az igazságra, és arra, hogy hazugságban élt…
Anyukátoknak egy biztos pontra lesz szüksége.
Csak az a helyzet, hogy már meghaltak a szülei,
így nincs túl sok rokona, aki támaszt nyújthatna neki,
ha végre visszajön.
Hát igen.
Ti viszont itt vagytok neki.
Nekem az volt a legnagyobb félelmem, hogy valami történhet a szüleimmel,
amíg távol vagyok, és nem lesz alkalmam helyrehozni…
Igen.
- …mindazt, amit tettem vagy mondtam. - Igen.
Azt hiszem, fáj arra gondolni,
hogy a nagyapám a kis ezüst malacperselyét szorongatva halt meg,
amit mindenképp át akart adni anyának
és azt mondtam, odaadom neki.
Azt mondta, hogy nem, és nem engedte el…
Amikor pedig utoljára láttam…
a lányát akarta látni a halálos ágyánál.
Ha anyukátok helyzete kicsit is hasonlít a többiekére,
akkor meg van győződve róla, hogy nem mehet el.
Sajnos türelemjáték az egész.
Az ő kezére játszok bármivel, amit teszek vagy mondok.
Szerintem csak annyit tehetünk, hogy kivárjuk, míg történik valami vagy…
Robert hibázik.
Nem hiszem, hogy egyszerű türelemjátékról lenne szó, mert akkor örökké várhattok.
Itt valami nagyon nincs rendben.
Soha ne mondjatok le róla!
Jaj, Istenem!
A nagyszüleim halála után
anya egy 300 000 font értékű házra számíthatott örökségként.
Úgy terveztem. hogy az ingatlan
vagyonkezelőnél marad az én nevemen és a nővéremén,
mert attól tartottam, Freegard rátenné a kezét.
Néhány hónap múlva viszont, mivel én gondoskodtam az ingatlanról,
bíróságra vitte az ügyet.
LEEDS-I ÖSSZEVONT BÍRÓSÁGI KÖZPONT
A világjárvány miatt
minden bírósági meghallgatás videokonferencián keresztül történt.
Szomorú volt, hogy hét év után csak így láthattam viszont.
A bírósági ügy során anya végig úgy hitte,
hogy elloptam a pénzt.
Pedig éppen neki akartam megőrizni.
Nem volt egy sima ügy.
A bíró, bár úgy tűnt, hogy mellettem áll,
jogilag át kellett adnia az anyámnak.
Jake, ha azt mondom neked, hogy Freegard leülte a büntetését,
anyukád pedig talán boldog vele,
azt lehetségesnek tartanád?
David korábban is
kiszúrt valakit, elidegenítette őt a környezetétől,
irányította minden tettét.
Ha az a helyzet, hogy David egyszerűen közös életet szeretne valakivel,
miért csinálja ugyanazt újra és újra?
Nem tudom, mi lenne a helyes lépés.
Csak azt tudom,
hogy nagyon fontos elmondanunk másoknak,
hogy min mentünk keresztül, mi történt Sarah-val
és a többi áldozattal,
mert az embereknek tudniuk kell, kicsoda Robert, le kell állítani.
Robert David Hendy-Freegard,
David Clifton,
vagy bárkinek is adja ki magát –
legyen köztudott, hogy milyen károkat okozott!
Nem érdekel, hogy meddig tart.
Soha nem adjuk fel!
PETER SMITH TOVÁBBRA IS A TANYÁN DOLGOZIK.
NEM TERVEZ NYUGDÍJBA VONULNI.
SARAH SMITH BOLDOG HÁZASÉLETET ÉL
ÉS A CSALÁD TANYÁJÁN DOLGOZIK.
JOHN ATKINSON AZÓTA ANGOL NYELVET TANÍT KÜLFÖLDÖN
ÉS EMELLETT EGY ZENEKAR ÉNEKESE.
SOPHIE ÉS JAKE MÉG MINDIG REMÉNYKEDNEK,
HOGY FELVEHETIK A KAPCSOLATOT AZ ANYJUKKAL.
A SOROZAT BEMUTATÓJA ELŐTTI NAPOKBAN E-MAIL ÉRKEZETT,
KÜLDŐJEKÉNT SANDRA CLIFTONT TÜNTETTÉK FEL.
AZT ÍRTÁK, HOGY CLIFTONÉK TÖRTÉNETÉNEK NAGY RÉSZE HAMIS,
SANDRA NEM TŰNT EL, A GYEREKEI FELVEHETTÉK VOLNA VELE A KAPCSOLATOT
ÉS EL KELLENE FOGADNIUK, HOGY SANDRA SZERETI FREEGARDOT.
A feliratot fordította: Poór Anikó